Moje nezaboravno maturalno putovanje!

1.DAN (31.08.2019.)

Iako je prošlo već dosta vremena od maturalca ja se i dalje sjećam kao da je bilo jučer.

Sve započinje te dugo iščekivane subote, dan kada odlazimo na maturalac sa svojim razredom.

Rano ujutro smo krenuli. Na početku puta u busu je vladala tišina. Sve dok se nije malo razdanilo.

Prvo mjesto koje smo posjetili bio je Split.

To mi je inače najdraži grad i sretna sam što sam svoje prvo iskustvo sa Splitom doživjela sa svojim prijateljima.

Više od pola dana smo proveli u Splitu, tamo smo ručali (na Bačvicama) i obišli Dioklecijanovu palaču.

Nakon toga smo išli kroz Bosnu da bi došli (oko 17:00) na poluotok Pelješac u malo mjesto Orebić.

Svi smo otišli u svoje sobe, i spremili se za večeru i disko.

U disku smo pjevali i plesali, naravno bilo je zabavno.

Kada smo došli u svoje sobe oko 23:00 h išli smo spavati jer smo znali da nas sutra čeka naporan dan.

2.DAN

1. Rujan

Svi smo se probudili rano jer nas je čekao dug i nezaboravan dan.

Otišli smo na doručak i nakon toga pravac Korčula.

Obišli smo cijelu Korčulu i nakon doga smo dobili sat vremena slobodnog. Ne znam kako da vam opišem riječima, ali je na Korčuli bilo predivno.

I tako smo se vratili u hotel i išli smo malo na plažu gdje smo se kupali, skakali i zabavljali.

I tako došla je opet večera, obavili smo večeru i otišli smo se malo prošetat po predivnom gradu.

Poslije toga otišli smo u disko gdje su se dogodila nova prijateljstva i nove ljubavi, koje traju čak i dan danas.

3.DAN

Jutro nam je počelo kao i svako drugo jutro.

Taj dan smo išli na Mljet.

Malo nas je put umorio jer do tamo nam je trebalo 2 sata, ali sve u svemu bilo je odlično. Vozili smo se katamaranom gdje smo i ručali.

Nakon toga učitelji su imali iznenađenje za nas, a to je bilo da idemo na bazene.

Bilo je odlično.

Kasnije smo opet išli u disko i tamo je bila opet ona škola s kojom smo se upoznali dan prije.

4.DAN

Ovo nam je posljednji dan i svi smo bili jako tužni.

Taj dan smo išli u jedan muzej koji nekima nije bio zanimljiv.

Obišli smo dolinu Neretve ploveći neretvanskim lađama. S lađa smo izišli na ručak u restoran Neretvanska kuća.

Krenuli smo nazad za naše predivno Jakovlje. U Jakovlje smo došli u 22:30 h, gdje su nas dočekali naši roditelji.

To mi je bio najbolji provod do sad u životu.

Zahvaljujem se našim dragim učiteljima koji su nam priuštili dobru zabavu, da vidimo predivne krajolike naše domovine, da se osjećamo ispunjeno i sretno.

HVALA VAM OD SRCA <3 !

BY: Antonija Berić, 8.b